105. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Γ2/3219 της 11/23 Μαΐου 1995 (ΦΕΚ Β΄ 451) Ίδρυση και λειτουργία Κέντρων Περιβαλλοντικής Εκπαίδευσης. Έχοντας υπόψη: 1.Το Νόμ. 1892/90 άρθρ. ΙΙΙ παρ. 13, που προβλέπει την ίδρυση και λειτουργία Κέντρων Περιβαλλοντικής Εκπαίδευσης (Κ.Π.Ε.) 2.Τη Γ2/1242/8.3.1993 Υ .Α. (ΦΕΚ 175/τ. Β΄/ 19. 3.1993) που αφορά στην ίδρυση και λειτουργία Κ.Π.Ε. (εδάφ. Ι,ΙΙ,ΙΙΙ,IV παρ. 2, VIII). 3.Την κοινή Ευρωπαϊκή πολιτική στον τομέα της Περιβαλλοντικής Εκπαίδευσης όπως εκφράζεται μέσα από το ψήφισμα των Υπουργών Παιδείας της Ευρωπαϊκής Ένωσης (24.5.1988). 4.Το Κοινοτικό Πρόγραμμα Πολιτικής και Δράσης για το Περιβάλλον και τη Σταθερή Ανάπτυξη (ψήφισμα Συμβουλίου Ευρωπαϊκών Κοινοτήτων και των Αντιπροσώπων των Κρατών – Μελών (1.2.93) στο οποίο εντάσσεται η ενημέρωση και εκπαίδευση του κοινού στην πολιτική και τη στρατηγική για το περιβάλλον και την αειφόρο ανάπτυξη. 5.Τις συστάσεις – οδηγίες που προέκυψαν κατά το θερινό Πανεπιστήμιο της Τουλούζης για την Περιβαλλοντική Εκπαίδευση και απευθύνονται στις Κυβερνήσεις των Κρατών – μελών της Ευρωπαϊκής Ένωσης. 6.Την ανάγκη: α)σύνδεσης της τυπικής (σχολικής) με την άτυπη εκπαίδευση, β)της διαμόρφωσης κατάλληλων πειραματικών εκπαιδευτικών προγραμμάτων για να επιτευχθούν κοινές δράσεις για το περιβάλλον σε τοπικό επίπεδο, στο πνεύμα της αειφορίας. (Μετά τη σελ. 116,416) Σελ. 116,417 Τεύχος 1225 Σελ. 49 Γενικές Διατάξεις 32.Β.α.105 7.Την ύπαρξη ενός μόνο Κέντρου Περιβαλλοντικής Εκπαίδευσης στην Κλειτορία Αχαΐας και την αυξανόμενη συμμετοχή εκπαιδευτικών και μαθητών στα εθελοντικά προγράμματα Περιβαλλοντικής Εκπαίδευσης στα σχολεία, που επιβάλλουν την ενίσχυση του θεσμού για την αποτελεσματική επαφή όσο το δυνατό μεγαλυτέρου τμήματος του μαθητικού πληθυσμού με το αντικείμενο της Π.Ε. 8.Την ανάγκη: α)ισόρροπης χωροταξικής κατανομής των Κ.Π.Ε., ώστε να έχουν δυνατότητα πρόσβασης σε αυτά μαθητές από όλα τα γεωγραφικά διαμερίσματα της χώρας, β)της αξιοποίησης κτιριακών υποδομών που υπάρχουν χωρίς να χρησιμοποιούνται (όπως σχολικά κτίρια, μαθητικές εστίες, κατασκηνώσεις, δημοτικά κοινοτικά κτίρια, στρατόπεδα, διατηρητέα κτίρια κ.α.), γ)της αξιοποίησης οικολογικών ενδιαφερόντων διαφόρων περιοχών της χώρας και των δυνατοτήτων επιστημονικής υποστήριξης όπως και της ύπαρξης ενδιαφέροντος των τοπικών κοινωνιών των περιοχών αυτών. 9.Τη δυνατότητα υποστήριξης της ίδρυσης νέων Κ.Π.Ε. και στα πλαίσια του 2ου Κοινοτικού Πλαισίου Στήριξης. 10.Το γεγονός ότι από τις διατάξεις της απόφασης αυτής προκαλείται δαπάνη η οποία θα καλυφθεί από το δεύτερο κοινοτικό πλαίσιο στήριξης, ΚΑΕ 5341/ Φ.9110, αποφασίζουμε: Την ίδρυση και λειτουργία 6 (έξι) νέων Κέντρων Περιβαλλοντικής Εκπαίδευσης στους παρακάτω τόπους: α)Αργυρούπολη Αττικής (Σχολικό Συγκρότημα οδού Μπουμπουλίνας) β)Κορδελιό Θεσ/νίκης (Δημοτικό κτίριο) γ)Μουζάκι Καρδίτσας (Μαθητική Εστία ΕΙΝ) δ)Καστοριά (Δημοτικά κτίρια) ε)Κόνιτσα (Μαθητική Εστία ΕΙΝ) στ)Σουφλί (Μαθητική Εστία ΕΙΝ) 1.Στόχοι Τα Κέντρα Περιβαλλοντικής Εκπαίδευσης στοχεύουν στην: Α)Ευαισθητοποίηση των νέων σε θέματα περιβαλλοντικής προβληματικής ώστε να αναπτυχθούν οι υπεύθυνες στάσεις και συμμετοχικές συμπεριφοράς που θα συμβάλλουν στην προστασία της οικολογικής ισορροπίας και της ποιότητας της ζωής στην κατεύθυνση της βιώσιμης ανάπτυξης. Β)Υλοποίηση προγραμμάτων Π.Ε. διάρκειας μίας (1) έως έξι (6) ημερών δια τα σχολεία Α/θμιας και Β/θμιας Εκπ/σης που τα επισκέπτονται, αλλά και προγραμμάτων άτυπης, εξωσχολικής , περιβαλλοντικής εκπαίδευσης. Σελ. 116,418 Τεύχος 1225 Σελ. 50 Γ)Στήριξη των προγραμμάτων Π.Ε. των σχολείων της περιφέρειάς τους σε συνεργασία με τους υπεύθυνους Π.Ε. των νομών. Δ)Παραγωγή εκπαιδευτικού, ενημερωτικού υλικού (έντυπου, οπτικοακουστικού κ.α.) και πιλοτικών προγραμμάτων οδηγών για τα σχολεία. Ε)Σύνδεση με τα επιστημονικά ιδρύματα σε τοπικό, εθνικό και διεθνές επίπεδο με ταυτόχρονη λειτουργία τράπεζας πληροφοριών με σκοπό την επιστημονική ενημέρωση, έρευνα και τεκμηρίωση αλλά και τη συνεργασία για παραγωγή εκπαιδευτικών προγραμμάτων. ΣΤ)Οργάνωση και πραγματοποίηση επιμορφωτικών συναντήσεων εκπαιδευτικών και κατάρτισης ενηλίκων στην ΠΕ σε συνεργασία με άλλους κυβερνητικούς ή μη κυβερνητικούς φορείς. Η συνεργασία με κυβερνητικούς και μη κυβερνητικούς φορείς επεκτείνεται πέραν της επιμόρφωσης, όπου αυτό κρίνεται σκόπιμο, εφόσον συμβάλλει στους στόχους του ΚΠΕ. Ζ)Προώθηση της έρευνας στο χώρο της Π.Ε.  Βασικές κατευθύνσεις σχετικά με τους παιδαγωγικούς και ερευνητικούς στόχους του Κέντρου δίδονται από τη Δ/νση Σπουδών Δ/θμιας Εκπαίδευσης του ΥΠΕΠΘ. 2.Για την υλοποίηση των στόχων των Κ.Π.Ε. απαιτούνται: Α. Η ΑΝΑΠΤΥΞΗ ΣΥΝΕΡΓ ΑΣΙΩΝ ΜΕ: 1.Κ.Π.Ε. του εσωτερικού και εξωτερικού για ανταλλαγή εμπειριών, πληροφοριών, εκπαιδευτικών προγραμμάτων και οργάνωσης συνεργασιών σε επίπεδο επιμόρφωσης εκπαιδευτικών. Μπορούν επίσης να συμμετέχουν σε διεθνή και εσωτερικά δίκτυα Π.Ε. 2.Την Τοπική Αυτοδιοίκηση επιδιώκοντας το συντονισμό της συμμετοχικής κοινωνικής δράσης όλων των ενδιαφερομένων φορέων για την αντιμετώπιση των τοπικών περιβαλλοντικών προβλημάτων. 3.Τις παραγωγικές τάξεις της περιοχής και τις υπόλοιπες τοπικές ενώσεις συλλόγους κ.α. με γνώμονα την ορθολογική διαχείριση του περιβάλλοντος. 32.Β.α.105 Γενικές Διατάξεις Β.ΥΠΟΔΟΜΗ-ΕΞΟΠΛΙΣΜΟΣ: Η υποδομή και ο εξοπλισμός των κέντρων διαφοροποιούνται με βάση τη διάκρισή τους σε κέντρα Αστικού και Περιφερειακού τύπου. Τα Κ.Π.Ε. διαθέτουν: Αίθουσες διδασκαλίας, εργαστηρίων, ηλεκτρονικών υπολογιστών, προβολών, αναγνωστηρίου, βιβλιοθήκης, πολλαπλών χρήσεων, διοικητικής υποστήριξης, αποθήκευσης υλικών κ.α. Μόνο για τα κέντρα περιφερειακού τύπου προβλέπεται μαγειρείο, εστιατόριο και ξενώνας φιλοξενίας 40-50 ατόμων. Εξοπλισμός, (εξάρτηση έρευνας πεδίου, τηλεπικοινωνιακός, εργαστηριακός, οπτικοακουστικός, επίπλωση, μέσα μεταφοράς κλπ.) που καλύπτει τις ανάγκες υλοποίησης των στόχων του Κέντρου και καθορίζεται ανάλογα με την ιδιαιτερότητα του τόπου και του τύπου του Κ.Π.Ε. Γ .ΕΚΠΑΙΔΕΥΤΙΚΟ ΠΡΟΣΩΠΟ Το εκπαιδευτικό έργο κάθε Κ.Π.Ε. στηρίζουν 5 έως 7 εκπ/κοί από την Α/θμια και Β/θμια Εκπαίδευση. Οι εκπαιδευτικοί αυτοί απαρτίζουν την παιδαγωγική ομάδα και ανήκουν οργανικά στη Δ/νση Β/θμιας (ή Α/θμιας) εκπ/σης της περιοχής στην οποία λειτουργεί το Κέντρο με δυνατότητα κάλυψης πιθανών κενών θέσεων από εκπαιδευτικούς Δ/νσεων γειτονικών ή άλλων περιοχών. Οι εκπαιδευτικοί αποσπώνται με απόφαση του Υπουργού Εθνικής Παιδείας και Θρησκευμάτων στο Κ.Π.Ε. για 3 χρόνια, με δυνατότητα ανανέωσης της απόσπασης τους, και λαμβάνουν τα μόρια των σχολείων της περιοχής λειτουργίας του Κ.Π.Ε. Την ευθύνη για την όλη διαδικασία των αποσπάσεων έχει η Δ/νση Σπουδών Β/θμιας Εκπ/σης στην οποία υποβάλλουν αιτήσεις οι ενδιαφερόμενοι ύστερα από πρόσκληση ενδιαφέροντος κατά τον μήνα Μάϊο. Κριτήρια επιλογής των εκπαιδευτικών είναι: -οι βασικές και μεταπτυχιακές σπουδές κύρια σε σχέση με την Π.Ε. -Η επιμόρφωση στο εσωτερικό και στο εξωτερικό στην Π.Ε. -οι συμμετοχές σε σχετικά Συνέδρια -οι δημοσιεύσεις -η συμμετοχή σε ομάδες εργασίας -η υλοποίηση προγραμμάτων Π.Ε. στα σχολεία -η διεθνής εμπειρία -η επιμορφωτική δραστηριότητα -η γνώση ξένων γλωσσών -ο χρόνος υπηρεσίας Έργο της παιδαγωγικής ομάδας είναι: -εκπονεί προγράμματα Π.Ε. -συντονίζει προγράμματα Π.Ε. για τους μαθητές και εκπαιδευτικούς που επισκέπτονται το Κ.Π.Ε. -εκδίδει έντυπο υλικό σχετικό με τις δραστηριότητες των Κ.Π.Ε. -οργανώνει επιμορφωτικές συναντήσεις για εκπαιδευτικούς καθώς επίσης Συνέδρια και Συμπόσια -συνεργάζεται με: α)εκπαιδευτικούς – συντονιστές προγραμμάτων Π.Ε. της ευρύτερης περιοχής τους και διευκολύνει με κάθε τρόπο την υλοποίησή τους. β)άλλα Κ.Π.Ε. εσωτερικού ή εξωτερικού για ανταλλαγή ενημέρωσης και εμπειριών αλλά και για την οργάνωση σεμιναρίων κ.α. γ)Π.Ε.Κ., εφόσον ζητηθεί η συμβολή τους  δ)υπεύθυνους Π.Ε. Α/θμιας και Β/θμιας της ευρύτερης περιοχής. ε)κυβερνητικούς και μη φορείς, Πανεπιστήμια και άλλα επιστημονικά ιδρύματα στ)Τοπική Αυτοδιοίκηση. Από τους εκπαιδευτικούς κάθε κέντρου ορίζεται ως Υπεύθυνος για τη λειτουργία του Κ.Π.Ε. εκείνος που διαθέτει τα περισσότερα προσόντα. Ο χρόνος προϋπηρεσίας του Υπευθύνου δεν μπορεί να είναι μικρότερος των 10 ετών. Τον Υπεύθυνο λειτουργίας του Κέντρου αναπληρεί όταν κωλύεται ή απουσιάζει ένας εκ των μελών της παιδαγωγικής ομάδας που ορίζεται ως αναπληρωτής Υπεύθυνος. Ο ορισμός Υπευθύνου και Αναπληρωτή γίνεται με έκδοση σχετικής Υπουργικής απόφασης. Οι βασικές κατευθύνσεις σχετικά με τους παιδαγωγικούς και ερευνητικούς στόχους του Κέντρου δίδονται από τη Δ/νση Σπουδών Β/θμιας του  ΥΠΕΠΘ ενώ για οποιοδήποτε λειτουργικό, διοικητικό και οικονομικό θέμα ο Υπεύθυνος Λειτουργίας του Κέντρου αναφέρεται απ’ ευθείας στην αρμόδια Δ/νση Εκπ/σης της Νομαρχίας. Τα μέλη της παιδαγωγικής ομάδας ορίζονται και ως τεχνικοί βοηθοί επιμόρφωσης για την κάλυψη σχετικών αναγκών και λαμβάνουν έκαστος ως μηνιαία πρόσθετη αμοιβή το ποσό των 75.000 δραχμ. σύμφωνα με τη διαδικασία που αναφέρεται στην Γ2/7337/28.12.1993 σχετική Υπ. Απόφαση. ΔΙΟΙΚΗΤΙΚΟ ΚΑΙ ΒΟΗΘΗΤΙΚΟ ΠΡΟΣΩΠΙΚΟ Στο Κέντρο υπηρετεί διοικητικό προσωπικό για γραμματειακή υποστήριξη, χειρισμό ηλεκτρονικών υπολογιστών, βιβλιοθηκονομία κλπ. και βοηθητικό προσωπικό για φύλαξη, καθαρισμό, φιλοξενία κ.α. Το διοικητικό και βοηθητικό προσωπικό διορίζεται ή αποσπάται με ευθύνη της Τοπικής Αυτοδιοίκησης ή του ΕΙΝ κατά περίπτωση απ’ όπου και μισθοδοτείται. Το προσωπικό αυτό εργάζεται και κατά τις αργίες όταν το απαιτεί η λειτουργία του Κ.Π.Ε. Δ.ΣΥΝΔΕΣΗ ΤΟΥ Κ.Π.Ε. ΜΕ ΤΗΝ ΤΟΠΙΚΗ ΚΟΙΝΩΝΙΑ Για τη σύνδεση του Κ.Π.Ε. με την τοπική κοινωνία και την ενίσχυση της αποτελεσματικότητας των προαναφερθεισών συνεργασιών, λειτουργεί Συμβουλευτική Επιτροπή κάθε Κέντρου στην οποία συμμετέχουν: ο Υπεύθυνος του Κ.Π.Ε., ο Δήμαρχος ή εκπρόσωπός του, οι υπεύθυνοι Π.Ε. του νομού, και από ένας εκπρόσωπος της Νομαρχίας, του  ΥΠΕΧΩΔΕ, των επιστημονικών ιδρυμάτων της περιοχής, των παραγωγικών τάξεων (επιχειρηματικών και εργαζομένων), των μη κυβερνητικών οργανώσεων και τοπικών συλλόγων, των μαθητικών κοινοτήτων κ.α. (Μετά τη σελ. 116,418) Σελ. 116,419 Τεύχος 1225 Σελ. 51 Γενικές Διατάξεις 32.Β.α.105 Η επιτροπή έχει συμβουλευτικό ρόλο και συνεδριάζει 2 φορές το χρόνο για τον προγραμματισμό και απολογισμό δραστηριοτήτων, με πρωτοβουλία του Δημάρχου της πόλης του Κ.Π.Ε. ο οποίος προεδρεύει των συνεδριάσεων. Σύντομη έκθεση των πρακτικών των συνεδριάσεων αυτών δημοσιεύεται στον τοπικό τύπο και κοινοποιείται στις Δ/νσεις Σπουδών του ΥΠ.Ε.Π.Θ.